als_Latn dik_Latn ron_Latn
Muhamedi: Epiqendra e "shpërthimit" të "bombave" do të jetë Kërçova
Analisti politik dhe publicisti Nijazi Muhamedi thekson për INA se bomba e radhës e Zoran Zaevit sikundër është paralajmëruar ditë më parë do të jetë për shqiptarët dhe kësaj radhe epiqendra e “shpërthimit” do të jetë Kërçova.
“Sipas strategjisë që e paskan kjo bombë do jetë për shqiptarët një tymnajë për të mbështjellë hajgaren e radhës me shqiptarët. Në fakt, Zaevi do hidhet kësaj radhe në Kërçovë dhe ‘do plasë një bombë’ për të ‘faktuar tradhëtine’ e Gruevskit si ua shiti Kërçovën shqiptarëve, edhe pse për këtë shitje kish marrë votat e shqiptarëve në Prilep, Manastir e gjetkë, njësoj sikur e bënin këtë shitje dhe horrat politikë të partive të tjera shqipfolëse”, theksoi analisti Muhamedi.
Sipas tij, me këtë “bombë” të ashtuquajtur patriotike për Zaevin dhe bombë-tymnajë ose bombë-hajgare per shqiptarët, Zaevi do të dal "patriot maqedonas" që zbulon "tradhëtinë", Ali Ahmeti del "patriot shqiptar" që paska "blerë Kërçovën" nga Gruja,dhe afërmendsh s'është gjë ajo shitkë që ua ka bërë shqiptarëve të tjerë...!"
“Do dalë pas tij Gruevski me kundërbombën e tij patriotike ndaj Zaevit e do t'i thote se kjo nuk është shitje, ose mund te jetë shitje taktike, njësoj sikur që i bënte tërheqjet taktike Ali Ahmeti në luftë për të mashtruar UÇK-në dhe territorin na linte neve. Mandej njësoj sikur e bëri tash tërheqjen taktike nja ca disa orë në Parlament,dhe prapë na dha në dorë Ligjin për letërnjoftimet, me të cilin Kërçova, Struga,etj, gjithnjë do jenë "maqedonase", dhe numrin e shqiptarëve nëpër regjistrime do ta bëjmë si na do qejfi...!”, ka shkruar analisti politik Nijazi Muhamedi. (INA)
als_Latn als_Latn als_Latn als_Latn als_Latn